C 252/70
SL
Uradni list Evropske unije
17.7.2023
Predlogi Tožeča stranka Splošnemu sodišču predlaga, naj: — Izvedbeno uredbo Sveta (EU) 2023/571 z dne 13. marca 2023 o izvajanju Uredbe (EU) št.
269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2023, L 75 I, str.
1) razglasi za nično v delu, v katerem se nanaša na tožečo stranko; — Sklep Sveta (SZVP) 2023/572 z dne 13. marca 2023 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL 2023, L 75 I, str. 134) razglasi za ničen v delu, v katerem se nanaša na tožečo stranko; — posledično, naloži Svetu, naj odstrani ime pritožnika iz prilog k Sklepu Sveta (SZVP) 2023/572 z dne 13. marca 2023 in k Izvedbeni uredbi Sveta (EU) 2023/571 z dne 13. marca 2023 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine; — Svetu naloži plačilo stroškov postopka, vključno s stroški, ki jih je priglasila tožeča stranka.
Tožbeni razlogi in bistvene trditve Tožeča stranka v utemeljitev tožbe navaja tri tožbene razloge. 1.
Prvi tožbeni razlog: očitna napaka pri presoji dejstev. 2.
Drugi tožbeni razlog: ugovor nezakonitosti člena 1, točki (d) in (g), Uredbe Sveta (EU) 2022/330 z dne 25. februarja 2022 o spremembi Uredbe (EU) št.
269/2014 v delu, v katerem ta predpis krši vrednoti svobode in pravne države, določeni v členu 2 PEU, ter načeli predvidljivosti aktov Unije in sorazmernosti. 3.
Tretji tožbeni razlog: kršitev pravice do obrambe, pravice do učinkovitega sodnega varstva in pravice do učinkovitega pravnega sredstva.
Tožba, vložena 24. maja 2023 – Birių Krovinių Terminalas/Svet (Zadeva T-287/23) (2023/C 252/84) Jezik postopka: angleščina Stranki Tožeča stranka: Birių Krovinių Terminalas UAB (Klaipėda, Litva) (zastopnik: V. Ostrovskis, odvetnik) Tožena stranka: Svet Evropske unije
Predlogi Tožeča stranka Splošnemu sodišču predlaga, naj: — razglasi ničnost členov 2g(1) in 2g(1a) Sklepa Sveta 2012/642/SZVP z dne 15. oktobra 2012 o omejevalnih ukrepih zaradi razmer v Belorusiji in vpletenosti Belorusije v rusko agresijo proti Ukrajini, kakor je bil spremenjen s Sklepom Sveta 2023/421/SZVP v delu, v katerem njegove omejitve na prenos pepelike iz Belorusije in omejitve zmožnosti gospodarskih subjektov v EU, da neposredno ali posredno zagotovijo tehnično pomoč, posredniške storitve, financiranje in finančno pomoč, vključno z izvedenimi finančnimi instrumenti, kakor tudi zavarovanje in pozavarovanje v zvezi s tem (skupaj, sporne omejitve), prepovedujejo tranzit pepelike iz Belorusije prek ozemlja v Litvi, zlasti prek pomorskega pristanišča v kraju Klaipėda;